Diari Oficial de la Generalitat Valenciana


Sumari del DOGV 8, del 30-06-1979 (1979/801204)

REIAL DECRET 695/1979, de 13 de febrer, sobre transferència de competències de l'Administració de l'Estat al Consell del País Valencià en matèria d'Interior
------------------------------------------------------------------------------------------------------------------------------------------------------------

### Dades del document

Número de DOGV
:   8

Data del DOGV
:   30-06-1979

Secció del DOGV
:   SENSE SECCIÓ ESPECÍFICA

Número del document
:   1979/801204


Data del document
:   13-02-1979

Organisme emissor


Tipus de document
:   Reial decret

Reial Decret 695/1979, de 13 de febrer, sobre transferència de competències de l'Administració de l'Estat al Consell del País Valencià, en matèria d'Interior.  
Continuant el procés de transferències de competències de l'Administració de l'Estat als Ens Pre- autonòmics a l'emparament dels preceptes continguts en les disposicions que els instauren i regulen, i seguint el procediment establert per aquestes, a la vista dels estudis i propostes formulades a l'efecte, resulta procedent afegir a les transferències ja efectuades en favor del Consell del País Valencià en matèria d'Agricultura, Urbanisme, Turisme, Fires interiors i Transports, per Reial Decret dos-cents noranta-nou/ mil nou-cents setanta-nou, de vint-i-sis de gener, les corresponents a algunes funcions del Ministeri de l'Interior. Aquestes funcions fan referència a demarcació territorial, organització, comissions gestores, règim jurídic, règim d'intervenció i tutela, honors i distincions, disposició de béns propis de les Corporacions Locals, administració i aprofitament de béns de les Corporacions Locals, adquisició de béns i drets de les Corporacions Locals i serveis locals, la qual cosa constitueix l'objecte del present Reial Decret.  
En la seua virtut, fent ús de l'autorització continguda als articles vuité c), i dotze del Reial Decret Llei deu/mil nou-cents setanta-vuit, de setze de març, a proposta del Ministre de la Presidència i prèvia deliberació del Consell de Ministres en la seua sessió del dia tretze de febrer de mil nou-cents setanta-nou.  
DISPOSE:  
Article primer.- Es transfereixen al Consell del País Valencià les competències següents de l'Administració, de l'Estat en matèria d'organització, règim jurídic, béns i serveis de les Corporacions Locals.  
U. Demarcació territorial.  
U. U. La constitució i dissolució d'Entitats Locals Menors.  
U. Dos. Les gestions de termes municipals.  
U. Tres. La distribució del terme municipal en districtes i les reformes, augment o disminució dels existents.  
U. Quatre. La iniciació d'ofici dels expedients d'alteració de termes municipals i de dissolució d'Entitats Locals Menors.  
Dos. Organització.  
Dos. U. La constitució de mancomunitats municipals voluntàries i agrupacions forçoses de municipis.  
Dos. Dos. L'agrupació forçosa de municipis amb població inferior a cine mil habitants, per a la prestació de serveis públics considerats essencials per la Llei, en els supòsits en què aquells no tinguen recursos econòmics suficients.  
Dos. Tres. L'alteració dels noms i capitals dels municipis.  
Tres. Comissions gestores.  
Tres. U. El nomenament de Comissions gestores que regesquen nous Municipis resultants de la fusió d'altres.  
Quatre. Règim jurídic.  
Quatre. U. La suspensió d'acords de les Corporacions Locals, en els supòsits del número u, apartats u, dos i quatre, de l'article tres-cents seixanta-dos de la Llei de Règim Local.  
Això no obstant, el Governador Civil podrà suspendre els acords de les Corporacions Locals en els mateixos casos, sempre i quan no ho hagués fet el Consell del País Valencià. A aquests efectes, els acords de les Corporacions Locals del País Valencià hauran de comunicar-se tant al Governador civil corresponent com al Consell, en el termini de tres dies següents a la seua adopció. El Consell comunicarà al Governador civil els acords de suspensió en el mateix dia que els adopte. Si la suspensió hagués estat acordada per les dues autoritats, prevaldrà a tots els efectes legals la dictada pel Consell del País Valencià.  
Quatre. Dos. La resolució dels recursos contra les decisions de suspensió d'acords de les Corporacions Locals adoptades pel Consell mateix, quan aquestes es funden en els supòsits prevists al número u, apartat u i dos, de l'article tres-cents seixanta-dos de la Llei de Règim Local.  
Quatre. Tres. La suspensió de membres electius de les Corporacions Locals en els supòsits de mala conducta o negligència greu prevists à l'article quatre-cents vint-i-un de la Llei de Règim Local. Això no obstant, el Governador civil podrà acordar la suspensió pels mateixos motius, sempre que el Consell no ho fes en el termini de tres dies quan el Governador civil pose en el seu coneixement tal circumstància.  
Quatre. Quatre. L'apreciació de les incapacitats, excuses i incompatibilitats de membres de les Corporacions Locals en els casos prevists per l'article tres-cents vuitanta-dos de la Llei de Règim Local, així com la resolució dels recursos contra aquests actes.  
Quatre. Cinc. El coneixement i, en el seu cas, la suspensió de les Ordenances i Reglaments municipals, en els casos prevists pels articles cent- nou i cent deu de la Llei de Règim Local.  
Cine. Règim d'intervenció i tutela.  
Cinc. U. La dissolució de les Juntes Veïnals quan la seua gestió resulte greument danyosa.  
Cinc. Dos. La declaració en Règim de tutela a les Entitats Locals Menors, previ informe favorable del Ministeri de l'Interior.  
Cinc. Tres. La suspensió d'Entitats Menors quan, dissolta la Junta Veïnal, la nova Junta constituïda en règim de tutela no assolesca la rehabilitació de la seua hisenda en el termini de l'exercici econòmic.  
Sis. Honors i distincions.  
Sis. U. L'autorització de Reglaments especials de les Corporacions Locals per a la concessió d'honors i distincions.  
Sis. Dos. L'autorització per a les modificacions de noms de carrers, places, parcs i conjunts urbans.  
Sis. Tres. La conformitat als acords de les Corporacions Locals sobre concessió d'honors i distincions.  
Set. Disposició de béns propis de les Corporacions Locals.  
Set. U. L'autorització dels expedients d'alienació, permuta o gravamen de béns immobles de propis de les Corporacions Locals, quan el seu valor excedesca del vint-i-cinc per cent del pressupost anual de la Corporació.  
Set. Dos. La conformitat en els expedients d'alienació, permuta o gravamen de béns immobles de propis de les Corporacions Locals, quan el seu valor no excedesca del vint-i-cinc per cent del pressupost anual de la Corporació.  
Set. Tres. L'autorització per a atorgar cessions gratuïtes de béns immobles de propis de les Corporacions Locals a Entitats o Institucions públiques.  
Set. Quatre. L'autorització per a la venda directa o permuta a favor de propietaris confrontants de parcel·les no utilitzables i sobreses de via pública, quan el valor dels béns no excedesca del vint-i-cinc per cent del pressupost anual de la Corporació.  
Set. Cine. La conformitat per a la venda directa o permuta a favor de propietaris confrontants de parcel·les no utilitzables i sobreses de via pública, quan el valor dels béns no excedesca del vint-i-cinc per cent del pressupost anual de la Corporació.  
Set. Sis. L'informe en projectes tramitats pel Ministeri d'Obres Públiques i Urbanisme sobre cessió de carreteres i camins veïnals de l'Estat a les Corporacions Locals, i viceversa.  
Vuit. Administració i aprofitament de béns de les Corporacions Locals.  
Vuit. U. L'autorització de transaccions sobre béns i drets del patrimoni Local.  
Vuit. Dos. L'aprovació d'acords sotmesos a judici d'àrbitres sobre conteses que es susciten sobre béns i drets del patrimoni local.  
Vuit. Tres. L'aprovació de les Ordenances especials de gaudi i aprofitament de muntanyes comunals.  
Vuit. Quatre. L'aprovació d'expedients de desafectació de béns comunals de les Corporacions Locals.  
Vuit. Cinc. L'aprovació dels expedients d'inclusió de béns comunals en concentració parcel·laria.  
Vuit. Sis. L'autorització per a l'aportació voluntària al Fons de Millora de Muntanyes de les Entitats Locals.  
Vuit. Set. L'autorització o conformitat per a establir convenis entre les Corporacions Locals i Entitats privades i particulars per a la repoblació forestal de tota classe de muntanyes d'aquestes Corporacions excepció feta, en tot cas, de les muntanyes catalogades.  
Vuit. Vuit. La conformitat o simple coneixement sobre els acords de les Corporacions Locals referits a l'exercici del dret de mesurament a les subhastes d'aprofitament de muntanyes de llur propietat.  
Nou. Adquisició de béns i drets de les Corporacions Locals.  
Nou. U. L'autorització d'expedients per a l'adquisició de valors mobiliaris per les Corporacions Locals.  
Nou. Dos. La declaració d'interés públic o social dels serveis a instal·lar als edificis o terrenys a alinear directament per l'Institut Nacional de l'Estatge a favor d'Entitats Locals.  
Deu. Serveis Locals.  
Deu. U. L'aprovació dels Estatuts dels Consorcis constituïts per les Corporacions Locals amb Entitats públiques. llevat de quan u dels ens consorciats siga l'Estat, un Organisme autònom o Corporacions Locals situades fora del País Valencià.  
Deu. Dos. L'aprovació dels expedients de municipalització o provincialització de qualsevol servei sense monopoli.  
Deu. Tres. L'aprovació dels expedients de transformació i extinció de serveis municipalitzats o provincialitzats que no siguen en règim de monopoli, llevat de quan supose la transformació a règim de monopoli.  
Deu. Quatre. La creació de l'òrgan especial d'administració per a la prestació de serveis en forma de gestió directa.  
Deu. Cinc. L'autorització de pròrroga del període de duració dels concerts, com a forma de gestió indirecta dels serveis.  
Deu. Sis. L'autorització per a concertar més d'u dels serveis prevists a l'article dos-cents quaranta-cinc de la Llei de Règim Local.  
Article segon - La resolució dels expedients a què es refereixen els apartats u, dos, quatre- u, quatre- dos, quatre- cinc, cinc, set, vuit, nou i deu de l'article primer d'aquest Reial Decret s'adoptaran pel Consell del País Valencià previ informe de la Diputació Provincial respectiva.  
Article tercer.- Serà d'aplicació a les transferències efectuades pel present Reial Decret allà previngut al capítol II, disposicions generals, articles quaranta-dos a quaranta-sis, llevat dels números dos i tres de l'article quaranta-quatre del Reial Decret dos-cents noranta-nou mil nou-cents setanta-nou, de vint-i-sis de gener.  
Article quart.- S'arrepleguen a l'annex del present Reial Decret les disposicions legals efectades per la transferència.  
DISPOSICIONS FINALS  
Primera.- El present Reial Decret entrarà en vigor el mateix dia de la seua publicació al "Boletín Oficial del Estado".  
Segona.- Les competències a què es refereix el present Reial Decret començaran a exercir-se pel Consell a partir del dos de juliol de mil nou-cents setanta-nou, en la qual data deixaran d'intervenir-hi els òrgans anteriorment competents, excepte per a remetre al Consell els documents referents a les funcions i serveis traspassats.  
En la mateixa data tindran efectivitat l'adscripció del personal, les cessions patrimonials i les transferències pressupostàries procedents de l'Estat. Per a operar els referits traspassos hauran de complimentar-se els requisits i formalitats exigits per la legislació vigent.  
DISPOSICIONS TRANSITORIES  
Primera.- U. Els expedients iniciats abans del dos de juliol de mil nou-cents setanta-nou sobre les matèries objecte de transferència pel present Reial Decret es conclouran en tots els seus incidents, àdhuc recursos, pels òrgans actualment competents, si aquests fossen els Serveis Centrals de l'Administració de l'Estat sense, que el Consell hi exercesca les competències que aquest Reial Decret li transfereix.  
Dos. En la resta dels casos els serveis perifèrics de l'Administració de l'Estat remetran al Consell els expedients en tramitació en l'estat en què es troben per a la seua continuació i resolució pel Consell, si aquest resulta competent a tenor d'allò que disposa el present Reial Decret.  
Segona.- U. A partir de l'entrada en vigor del present Reial Decret es procedirà a inventariar tot el material i documentació relatius a les competències que es transfereixen i que hagen de traspassar-se al Consell, d'acord amb la disposició transitòria anterior.  
Dos. Si per a qualsevol resolució que hagués de dictar, el Consell fos necessari tenir en compte expedients o antecedents que amb els mateixos guarden relació i figuren als arxius de l'Administració de l'Estat, el Consell els sol·licitarà d'aquesta, que en remetrà còpia certificada del contingut o els originals si fossen necessaris, restant en aquest cas aquella còpia als arxius de procedència, en substitució dels originals remesos.  
Tercera.- El Consell del País Valencià organitzarà els serveis necessaris i distribuirà entre els òrgans corresponents les competències que se li transfereixen pel present Reial Decret, i es publicaran els corresponents acords al "Boletín Oficial del Estado" i al del Consell del País Valencià, abans de la data a la qual fa referència la disposició final segona.  
Donat a Madrid, a tretze de febrer de mil nou-cents setanta-nou.  
JUAN CARLOS  
El Ministre de la Presidència   
JOSE MANUEL OTERO NOVAS  
ANNEX  
Apartat  
del Decret Preceptes legals afectats  
   
1.1 Articles 23 al 28 de la Llei de Règim Local.  
 Articles 41 al 52 del Reglament de Població.  
1.2 Article 21 de la Llei de Règim Local.  
 Articles 26 al 31 del Reglament de Població i Demarcació Territorial.  
1.3 Article 3er. del Reglament de Població i Demarcació Territorial.  
1.4 Articles 20 al 28 de la Llei de Règim Local.  
 Article 14 del Reglament de Població i Demarcació Territorial.  
2.1 Articles 10 al 17 del text articulat parcial de la Llei 41/1975, de Bases de l'Estatut  
 de Règim Local, aprovat per Reial Decret 3046/1977, de 6 d'octubre.  
2.2 Article 2on., 4art. i 5é. del text articulat parcial de la Llei 41/1975, aprovat per  
 Reial Decret 3046/1977, de 6 d'octubre  
2.3 Article 22 de la Llei de Règim Local.  
 Article 34 del Reglament de Població i Demarcació Territorial.  
3.1 Article 17 del Reglament de Població i Demarcació Territorial.  
4.1 Articles 362 i següents i 413 de la Llei de Règim Local.  
 Article 322 del Reglament d'Organització, Funcionament i Règim Jurídic de les  
 Corporacions Locals.  
4.2 Article 364, 2, de la Llei de Règim Local.  
4.3 Article 421 de la Llei de Règim Local.  
4.4 Article 382 de la Llei de Règim Local.  
4.5 Articles 109 i 110 de la Llei de Règim Local.  
5.1 Article 422, 2, de la Llei de Règim Local.  
5.2 Article 425 de la Llei de Règim Local.  
5.3 Article 427 de la Llei de Règim Local.  
6.1 Article 305 del Reglament d'Organització, Funcionament i Règim Jurídic de les  
 Corporacions Locals.  
6.2 Article 306 del Reglament d'Organització,  
 Funcionament i Règim Jurídic de les Corporacions Locals.  
6.3 Circular de la Direcció General d'Administració Local de 19 de novembre de  
 1958.  
7.1 Article 189 de la Llei de Règim Local.  
 Article 95 del Reglament de Béns de les Entitats Locals.  
7.2 Article 189 de la Llei de Règim Local.  
 Article 95 del Reglament de Béns de les Entitats Locals.  
7.3 Article 189 de la Llei de Règim Local.  
 Articles 95 i 96 del Reglament de Béns de les Corporacions Locals.  
7.1 Article 189 de la Llei de Règim Local.  
 Articles 7é., 95 i 100 del Reglament de Béns de les Entitats Locals.  
 Article 6é. del Reglament d'hisenda Local.  
7.5 Article 189 de la Llei de Règim Local.  
 Articles 7é., 95 i 100 del Reglament de Béns de les Entitats Locals.  
 Article 6é. del Reglament d'Hisenda Locals.  
7.6 Article 54 de la Llei de Carreteres de 19 de desembre de 1947 i Reglament de 8 de   
 febrer de 1977.  
8.1 Article 659, 2, de la Llei de Règim Local.  
 Article 340 del Reglament d'Organització, Funcionament i Règim Jurídic de les   
 Corporacions Locals.  
8.2 Article 659,3, de la Llei de Règim Local.  
8.3 Article 192, 4, de la Llei de Règim Local.  
 Article 86 del Reglament de Béns de les Entitats Locals.  
8.4 Article 194 de la Llei de Règim Local.  
 Article 83 del Reglament de Béns de les Entitats Locals.  
8.5 Ordre conjunta del Ministeri de la Governació i Agricultura de 20 de juliol de  
 1956.  
8.6 Article 11, 1, del Decret 2479/1966, de 10 de setembre.  
8.7 Article 53 de la Llei de Muntanyes.  
 Articles 296 al 301 del Reglament de Muntanyes.  
 Article 39 del Reglament de Béns de les Entitats Locals.  
8.8 Articles 91 i 92 del Reglament de Béns de les Entitats Locals.  
9.1 Article 11, b), del Reglament de Béns de les Entitats Locals.  
10.1 Article 107 del text articulat parcial de la Llei 41/1975, de Bases de l'Estatut de  
 Règim Local, aprovat per Reial Decret 3046/1977, de 6 d'octubre.  
10.2 Articles 166 i 169 de la Llei de Règim Local.  
 Article 64 del Reglament de Serveis de les Corporacions Locals.  
10.3 Articles 97, 98 i 99 del Reglament de Serveis de les Corporacions Locals.  
10.4 Articles 67 i 70 del Reglament de Serveis de les Corporacions Locals, en forma  
 tàcita.  
10.5 Article 144 del Reglament de Serveis de les Corporacions Locals.  
10.6 Article 147 del Reglament de Serveis de les Corporacions Locals.